《舒章至》
明代·王崇简

经岁犹然识泪痕，幽怀相向各声吞。惟余悲感心多愧，无复欢娱事可言。

勋业漫期新竹帛，风尘可有旧桃源。天涯兄弟伤摇落，把臂如君今几存。

作者简介：（1602—1675或1678）明末清初直隶宛平人，字敬哉。明崇祯十六年进士。入清，又于顺治三年成进士，授内翰林国史院庶吉士，官至礼部尚书。以谙练历朝典故，为时所重。卒谥文贞。有《青箱堂文集》。